NACRT

Na osnovu Ugovora o vršenju usluga unutarnjeg platnog prometa broj : zaključenog dana: 2021. godine. (u daljem tekstu: Osnovni ugovor) od strane :

**TUZLANSKI KANTON MINISTARSTVO FINANSIJA Tuzla**, ulica Turalibegova br 40, kojeg zastupa (u daljem tekstu : Ministarstvo)

**I**

**TRANSAKCIJSKA BANKA** koju zastupa Direktor (u daljem tekstu: Banka)

ugovorne strane propisuju:

**PROTOKOL**

**ZA PRIMJENU UGOVORA BROJ: O VRŠENJU USLUGA UNUTARNJEG PLATNOG PROMETA**

1. **PREDMET PROTOKOLA**

Ovim protokolom se propisuje način rada, procedure i rokovi za izvršenje platnih transakcija za koje su se ugovorne strane sporazumjele da se vrše elektronskim putem, a po osnovu plaćanja sa transakcijskog računa broj: .................................. .

1. **POSLOVI MINISTARSTVA**

Ministarstvo će dostavljati naloge za plaćanje sa svog transakcijskog računa u elektronskoj formi u obliku EFT file-ova putem e-mail-a, u formatu opisanom u „Prilogu 1: Format EFT naloga za plaćanje", koji je sastavni dio ovog Protokola. Uz file naloga za plaćanje Ministarstvo će dostaviti Banci Registar naloga za plaćanje (u papirnoj formi) koji će biti potpisan od strane ovlaštenih osoba sa kartona deponovanih potpisa (kolektivno) i ovjereni pečatom.

U slučaju tehničkih nemogućnosti dostavljanja EFT file-ova putem e-mail-a, Ministarstvo će podatke u obliku EFT file-a dostaviti na magnetnom mediju.

Ministarstvo će dostaviti Banci EFT file nakon što utvrdi:

* 1. Da li broj slogova i ukupan iznos plaćanja naveden u EFT file-u odgovara broju naloga i ukupnom iznosu plaćanja navedenom u Registru naloga za plaćanje,
  2. Da li su nalozi za plaćanje navedeni u EFT file-u popunjeni u skladu sa važećim zakonskim propisima i uputstvima koji reguliraju način popune platnih naloga.

Ministarstvo odgovara za tačnost i usklađenost podataka u file-ovima i Registra naloga za plaćanje, te preuzima odgovornost za rješavanje reklamacija nastalih povratom, od strane poslovne Banke.

Ministarstvo je saglasno da, ukoliko Banka utvrdi da dostavljeni file ne zadovoljava dogovoreni format EFT file-a ili ga nije moguće učitati uslijed tehničkih grešaka na magnetnom mediju koji je dostavljen, ili EFT file nije zadovoljio kontrolu navedenu u tačci 2.1. i tačci 2.2. Protokola, dostavljeni EFT file i Registar naloga za plaćanje smatra se nevažećim. Ministarstvo prihvata dostavljenu obavijest o uočenoj grešci i povrat Registra naloga za plaćanje od strane Banke.

Ministarstvo preuzima obavezu, ukoliko Banka utvrdi da dostavljeni file sadrži greške, ispravi greške i dostavi ispravljen EFT file naloga za plaćanja.

1. **POSLOVI BANKE**

Banka će prilikom očitavanja dostavljenog EFT file-a izvršiti kontrolu:

* 1. Da li broj slogova i ukupan iznos plaćanja naveden u file-u odgovara broju naloga u ukupnom iznosu plaćanja navedenom u Registru naloga za plaćanje,
  2. Da li su nalozi za plaćanje navedeni u file-u, popunjeni u skladu sa važećim zakonskim propisima i uputstvima koji reguliraju način popunjavanja platnih naloga.

Na osnovu izvršene kontrole Banka će kreirati izvještaje sa podacima, te ih dostaviti u elektronskom obliku na e-mail adrese:

* Izvještaj u formatu elektronskog izvoda, o ispravnim slogovima koji su zadovoljili kontrolu navedenu u tačci 2.1. i tačci 2.2. ovog Protokola i prihvaćeni su za realizaciju, formatiranom u skladu sa „Prilogom 2: Format izvoda od banaka", koji je sastavni dio ovog Protokola.
* Izvještaj o pogrešnim slogovima koji treba da sadrži: Zaglavlje (Datum, broj transakcijskog računa, za period od-do), Kolone (Datum, Iznos, Naziv primatelja, Referenca, Naziv EFT file-a, Opis greške), Sumarno (Iznos, broj naloga).

- Izvještaji o realiziranim sudskim riešeniima o izvršenju, a koji ovisno od obaveze treba da sadrže:

- redni broj, broj rješenja, tražitelj ovrhe, javni dug, kamata na javni dug, ukupni javni dug, glavnica po rješenju, kamate, troškovi, kamate na troškove, ukupno po rješenju.

- redni broj, broj rješenja, tražitelj izvršenja, glavnica po rješenju, kamate, troškovi, kamate na troškove, ukupno po rješenju.

- redni broj, broj rješenja, tražitelj izvršenja, doprinosi MIO/PIO javni dug, ostalo po osnovu MIO/PIO, kamate, troškovi, kamate na troškove, ukupno po rješenju.

Banka neće vršiti uspoređivanje podataka unesenih u EFT file sa podacima navedenim u Registru naloga za plaćanje, niti će preuzeti odgovornost do osnovu reklamacija nastalih neslaganjem podataka.

Banka će :

* u cijelosti odbiti prijem dostavljenog EFT file-a sa podacima za plaćanje ukoliko se dostavljeni file ne može učitati, ukoliko format file-a ne odgovara usaglašenom formatu ili nema dovoljno sredstava za realizaciju cijelog registra;
* u cijelosti odbiti prijem dostavljenog EFT file-a sa podacima za plaćanje, ukoliko se utvrdi da file i Registar naloga za plaćanje ne sadrže isti broj slogova ili ako ukupan iznos plaćanja nije identičan;
* prihvatiti djelomično očitavanje dostavljenog EFT file-a, samo za slogove koji su zadovoljili kontrolni postupak naveden u tačci 2.1. i tačci 2.2. ovog Protokola.

O utvrđenim greškama navedenim u ovoj tačci Banka će pismeno obavijestiti Ministarstvo i greške dokumentirati Izvještajem, te putem e-mail-a dostaviti file-listu grešaka Ministarstvu.

Banka će, u skladu sa Zakonom o platnim transakcijama, sva plaćanja dobivena putem EFT file-ova izvršiti isti radni dan, ukoliko je ispravan vile i registar naloga za plaćanje, ovjeren i potpisan od strane ovlaštenih osoba sa kartona deponiranih potpisa, te zaprimljen do 13,30 sati.

Svi nalozi primijeni poslije navedenog vremena biće obrađeni naredni radni dan.

Ukoliko Poslovne Banke iz bilo kog razloga izvrše povrat plaćanja koje je naložilo Ministarstvo, Banka će pristigle povrate usmjeriti na račun sa kojeg su prethodno plaćeni, uz obrazloženje o povratu.

1. **ZAVRŠNE ODREDBE**

Odgovorne osobe za razmjenu podataka putem EFT file-ova utvrdit će se naknadno, dogovorom između Ministarstva i Banke.

Ministarstvo će dostaviti odgovarajuću e-mail adresu sa koje će stizati EFT file-ovi i posebno e-mail adrese na koje treba dostavljati izvode i druge izvještaje.

Ukoliko u tr ku trajanja ovog ugovora dođe do izmjene e-mail adresa, ugovorna strana kod koje dolazi do takve promjene će, bez odlaganja, obavijestiti drugu ugovornu stranu.

Ukoliko u toku trajanja ugovora dođe do promjene strukture EFT rile-a Ministarstvo će obavijestiti banke o nastalim izmjenama kako bi Banke mogle prilagoditi svoj sistem očitavanja EFT file-ova ili generiranja izvoda i izvještaja.

Za Klijenta Za Banku

Ministar Direktor

Izvršni direktor